Polisiekaptein by sy huis geskietDie helikopter waarmee die polisiekaptein na die hospitaal vervoer is. Foto: Netcare 911. Lt.kol. Katlego Mogale, woordvoerder van die polisie, het aan Maroela Media gesê die kaptein het omstreeks 02:00 Dinsdagoggend ŉ geluid buite sy huis gehoor en gaan ondersoek instel. Hy is in die maag geskiet. Die polisie ondersoek ŉ saak van poging tot moord en niemand is nog in hegtenis geneem in verband met die voorval nie. Santi Steinmann, woordvoerder van Netcare 911, het gesê ŉ 37-jarige man is kritiek gewond en per helikopter na ŉ nabygeleë hospitaal vervoer vir dringende mediese behandeling.